钦定古今图书集成/明伦汇编/氏族典/第359卷 > 林聪
## 钦定古今图书集成/明伦汇编/氏族典/第359卷 > 林聪

按《宁德县志》：“聪字季聪，号见庵，七都峬源人。正德进
士，拜刑科给事中。英庙北狩，世事鞅掌，多所弹击。景
泰初，迁都给事中。廷议迎复英庙之礼，聪执议当从
厚迁春坊司直，寻复吏科都给事中。奸者畏恶，罗织
以罪，左迁国子学正。天顺初，起为左佥都御史，进右
副都御史。丁内艰，诏起复，擒平曹钦。成化初，升右都”
御史，巡抚大同，边境肃然。明年以疾乞致仕。越三年，
召掌南台。三载入为刑部尚书，加太子少保。谳狱清
明，声绩益著。恳疏乞休，不允。壬寅卒。赠少保，谥《庄敏》。